hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu da hu hu hu en hu hu nl cs hu hu hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Komplex beszédtanítási módszerem részét képezik:
A hangunkra rakódott gátlások oldása – a saját hang megtalálását segítő hanggyakorlatok
A hangunkban rejlő potenciálok tudatosítása, megtapasztalása
Beszédtechnika – Praktikus megoldások a beszéddel kapcsolatos nehézségeinkre
Érzelmeink és gondolataink szerepe – nagyobb tudatosság és gazdagabb kifejező eszköztár a beszédben
Kulcsok az összeszedett, lényegre törő beszédhez – retorika gyakorlatok
Kapcsolódás mélyebb önmagunkhoz – lényünk gyökereihez a művészi kifejezés által
Az óráimhoz a gyakorlatokat az egyéni igények szerint állítom össze.
Ajánlom mindenkinek, aki szeretné tudatosabban használni a hangját. Aki szeretne oldottabban és magabiztosabban beszélni mások előtt, vagy pontosabban, kifejezőbben megfogalmazni gondolatait. Aki szeretné megtalálni a saját hangját. A hangunk ugyanolyan egyéni jellegzetességeket mutat, mint az ujjlenyomatunk. A saját hang keresése önazonosítási – önismereti út is egyben.
a kommunikációnkban, kapcsolatainkban másokkal és önmagunkkal, mert amit kifejezünk, visszahat belső világunkra
Ha szeretnél tanulni hatékonyan és örömmel, kreatív módszerek segítségével, hívj bátran!
Igény szerint online formában is vállalok beszédórákat a Zoom alkalmazás segítségével.
Rendszeresen tartok hétvégi intenzív képzéseket. Ezekbe a fél vagy egynapos alkalmakba igyekszem minél több tudásanyagot és tapasztalatokat nyújtó gyakorlatot belesűríteni. Természetesen egy workshop nem pótolja a hosszabb tanulási folyamatot, amikor van ideje beérni az egyes lépcsőfokoknak. De amiatt szeretem ezt a formát, mert az együtt töltött órák lehetőséget adnak, hogy kiszakadjunk a megszokottból, és elmélyüljünk. Így sokkal többet megpillanthatunk a bennünk rejlő lehetőségekből, és ez hatalmas motivációt tud adni a további fejlődésünkhöz.
„A hang a lélek izma” Alfred Wolfsohn
A komplex workshop célja, hogy a résztvevők megtapasztalhassák, hogyan haladhatunk a beszéd, az önkifejezés útján az önazonosság felé, hogyan mélyíthetjük önismeretünket, hogyan hozhatunk ki többet magunkból, nagyobb magabiztosságot elérve.
Hangunkban a teljes lényünk tükröződik. Az orgánum – a hangszín – az egész emberi szervezetet „hallhatóvá” teszi – írja Vekerdy Tamás nó színházról szóló könyvében.
Az intenzív 6 órás workshop során lehetőség nyílik arra, hogy elkezdjük felfedezni a hangunkban rejlő lehetőségeket. A minden szintünket érintő gyakorlatok segítségével lépéseket tehetünk annak érdekében, hogy tudatosítsuk és oldjuk nehézségeinket. Kulcsokat kaphatunk az összeszedett, lényegre törő beszédhez.
A kreatív művészi gyakorlatok pedig segíthetnek átlépni hétköznapi korlátainkat, és megérinteni gyökereinket, ahonnan álmaink, elhivatottságunk táplálkozik.
Győr, Budapest, Eger és Szeged
Fedezd fel a saját hangod! - kreatív beszéd workshop
„A hang a lélek izma” Alfred Wolfsohn
A komplex workshop célja, hogy a résztvevők megtapasztalhassák, hogyan haladhatunk a beszéd, az önkifejezés útján az önazonosság felé, hogyan mélyíthetjük önismeretünket, hogyan hozhatunk ki többet magunkból, nagyobb magabiztosságot elérve.
Hangunkban a teljes lényünk tükröződik. Az orgánum – a hangszín – az egész emberi szervezetet „hallhatóvá” teszi – írja Vekerdy Tamás nó színházról szóló könyvében.
Az intenzív 6 órás workshop során lehetőség nyílik arra, hogy elkezdjük felfedezni a hangunkban rejlő lehetőségeket. A minden szintünket érintő gyakorlatok segítségével lépéseket tehetünk annak érdekében, hogy tudatosítsuk és oldjuk nehézségeinket. Kulcsokat kaphatunk az összeszedett, lényegre törő beszédhez.
A kreatív művészi gyakorlatok pedig segíthetnek átlépni hétköznapi korlátainkat, és megérinteni gyökereinket, ahonnan álmaink, elhivatottságunk táplálkozik.
Győr, Budapest, Eger és Szeged
A vers a Lélek nyelve – önismereti versműhely
Kapcsolódás mélyebb önmagunkhoz – lényünk gyökereihez a művészi kifejezés által
Kosztolányi Dezső azt írja, hogy az emberiség előbb tudott versben beszélni, mint prózában, és hogy a költészet mindannyiunk anyanyelve. A nehézség az, hogy mivel anyaga ugyanaz, mint a hétköznapi beszédé, mintha feledésbe merült volna az eredeti jelentés.
Így a költészet nyelvét újra kell tanulni, ha meg szeretnénk érteni az üzenetét. Hiszen nem elsősorban a racionális, hanem inkább az intuitív részünknek szól, nem a fejnek, inkább a szívnek.
A jó versben felismerhetjük a külső események mellett párhuzamosan bennünk zajló valódibb és mélyebb életünket. A versműhely résztvevői megtapasztalhatják, hogyan tárja fel a lírai megvilágítás fájdalmaink és örömeink forrását, értelmét.
Verses gyakorlatok – sűrítés és kompozíció
Lírai eszköztár, költői képek, szimbólumok
Az önkifejezés esszenciája – versírás-gyakorlatok
„A vers az ember legtöményebb megnyilvánulása, leganyagtalanabb röpülése, legforróbb vallomása a létről. A legszentebb, a legszebb játék. A kifejezhetetlen körbetáncolása, megidézése, ritka szertartás, míves fohász. Valami, ami születésének pillanatában a halhatatlanságra tart igényt.” Latinovits Zoltán
Tervben 2021-2022-es tanév második felében
Retorika és önismeret – gyakorlati szeminárium
Önkifejezésünk, beszédünk olyan, mint egy eleven névjegy, amivel bemutatkozunk a többi embernek. A szeminárium egyrészt lehetőséget ad, hogy a megismert szempontok alapján megvizsgáljuk kifejezési formáinkat, és jobban megérthessük önmagunkat. Másrészt, hogy megtapasztaljuk, hogy a játékos helyzetgyakorlatok és retorikai gyakorlatok hogyan segíthetik önkifejezésünk fejlesztését, valamint önbizalmunk és magabiztosságunk megerősítését.
A beszéd gyakorlati lélektana
Példák elemzése az ember értelmi, érzelmi és fizikai szintjéhez kapcsolódó szempontok alapján (testtartás, testbeszéd, kapcsolat a hallgatósággal, gondolatiság és a figyelem megragadása…)
Játékos mozgás- és hanggyakorlatok
2 részes kommunikációs kurzus gyakorlatokkal és humoros jelenetekkel
A kommunikáció értelme – hiányérzet a tömegkommunikáció korában
Az önérvényesítés és együttműködés lehetőségei a négyféle viselkedési attitűdön keresztül
A kommunikáció mint az önértékelésünk tükre
Beszél a csend – párbeszéd önmagunkkal
A belső színész - kutató színházi workshop
„A színház maga a valóság a tér és idő korlátai nélkül” Jorge A. Livraga
A színház eredeti funkciói az ember dimenzióinak tükrében – test, lélek, szellem
Ki a színész? Ki az ember?
Színész és szerep – a belső valóság és a személyiség kapcsolata
Koncentráció: kapcsolatteremtés a belső színésszel, az ihlet állapota
Mozgás és hang: gyakorlatok önmagunk felfedezésére, a belső és a külső világ összekapcsolására
Képzelet: a szimbolikus gondolkodás alkalmazása és a képzelőerő fejlesztése
Rögtönzéses gyakorlatok: az emberi természet és a természet jelenségei – avagy az archetípusok világa
Vélemények a workshopok résztvevőitől:
Számomra a workshop abban adta a legtöbbet, hogy megváltoztatta az emberi hangról való gondolkodásomat. Eddig úgy tekintettem a saját hangomra, mint egy fizikai adottságra, ami testileg meghatározott és állandó, mint pl. a szemem színe.
A képzésen hallott ismeretek, a különböző, játékos és önismereti gyakorlatok viszont hozzásegítettek ahhoz, hogy egy új, komplex nézőpontból tekintsek rá. A hangom a személyiségem kifejezésének egyik legfontosabb – bár nem kizárólagos – eszköze, amelyet alapvetően befolyásolnak az aktuális gondolataim, érzelmeim, lelki állapotom. Éppen ezért fejleszthető is, amit felismerve már sokkal tudatosabban tudom használni a munkahelyi vagy hétköznapi kommunikáció során. Mindenkinek ajánlom a képzést, aki szeretné emberi kapcsolataiban hatékonyabban használni ezt a csodás eszközt.
Megnézem az aktuális workshopokat!
Instant retorika – 7 alkalom
7 alkalom – 7 lépés a tudatos beszéd útján
Légzés, lazítás és rezonancia
Fedezd fel a saját hangod! – hanggyakorlatok
Beszédtechnikai gyakorlatok. Az önkifejezés szintjei – energia, érzelmek, gondolatok
Retorika gyakorlatok – Egy beszéd felépítésének lépései
Mitől lesz inspiráló egy beszéd? – példák tanulmányozása, eszközök tudatosítása
A beszéd előadása és értékelése
Igény szerint egyéni és kiscsoportos formában is. Online képzést egyelőre csak egyének számára vállalok.
A mesék elvarázsolnak, gyógyítanak, nevelnek és segítik a bennünk lévő értékek kibontakozását. Reménysugárral melengetik lelkünket, hogy mi is hőssé válhatunk és győzelmet arathatunk. Vekerdy Tamás, Boldizsár Ildikó és Bruno Bettelheim már évtizedek óta hirdetik a csodát, melyet a mese képes véghezvinni a gyermekekben. Ennek szellemében készülnek mesefoglalkozásaim. Célom, hogy a nézőket és főképpen a legifjabbakat a képzelet szárnyain a mesék birodalmába repítsem, ahol bármi lehetségessé válik…
Békakirály és Vashenrik – mesefoglalkozás papírszínházzal
Három toll – mesefoglalkozás papírszínházzal
A kiskakas gyémántfélkrajcárja – mesefoglalkozás papírszínházzal
A só – élőzenés mesefoglalkozás papírszínházzal
Holle anyó – élőzenés mesefoglalkozás papírszínházzal (2021. decembertől)
Élőzenés mesefoglalkozás papírszínházzal – A só
Időpont: 2021. október 14.
Vállalom egy vagy több alkalmas beszédfejlesztő illetve kommunikációs tréningek tartását a szakmai igényekhez szabva. A közös beszédtanulás jó hatással van a munkahelyi kommunikációra, az együttműködés hatékonyságára, és csapatépítésre is kiváló.
17 éve tanítok óraadóként egyetemen illetve felnőttoktatásban. Rendszeresen tartok workshopokat, ezért sok tapasztalattal rendelkezem azzal kapcsolatban, hogy hogyan lehet gyakorlati módon, játékosan, alkalmazkodva a csoport igényeihez a leghatékonyabban átadni a tudásanyagot.
Kétalkalmas oktatói tréning a Széchenyi István Egyetemen (2014):
Kétalkalmas oktatói tréning a Szücsi Autósiskolában (2021):
Szabados Éva a közelmúltban az iskolámban tartott retorikai előadást oktatóim számára, amelyen jómagam is részt vettem. Előadásmódja kellemes. A képzés során hasznos információkkal és módszerekkel látott el bennünket, amelyek alkalmazásával még gördülékenyebbé és hatékonyabbá tehetjük a tanulóinkkal való kommunikációt.
Felkészültsége révén Éva segített fejleszteni a tudás átadását. Minden olyan cégnek, szolgáltatónak ajánlom, akik nap mint nap emberekkel foglalkoznak.
iskolavezető, Szücsi Suli Kft.
Kövess a Facebook oldalamon is!
Szabados Éva © 2021 tudatosbeszed.hu